FI Euroopan unionin virallinen lehti C 256/11

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (ns. Permis d’Icauna ja Permis de Saint-Martin-d’Ordon) koskevista hakemuksista)

(ETA:n kannalta merkityksellinen teksti)

(2015/C 256/10)

Yritys Vermilion REP SAS, jonka päätoimipaikan osoite on 1762, route de Pontenx, 40160 Mont-de-Marsan, on hakenut 27. maaliskuuta 2015 ja yritys SPPE SAS, jonka päätoimipaikan osoite on ZA Pense Folie, 45220 Château-Renard, 9. huhtikuuta 2015 viideksi vuodeksi yksinomaista lupaa tavanomaisten nestemäisten tai kaasumaisten hiilivetyjen etsintään (ns. Permis d’Icauna ja Permis de Saint-Martin-d’Ordon).

Kyseistä aluetta rajaavat seuraavia kulmapisteitä yhdistävät suorat linjat:

Kulmapiste NTF RGF93 Itäistä pituutta Nollapituuspiirinä Pariisin pituuspiiri Pohjoista leveyttä Itäistä pituutta Nollapituuspiirinä Greenwichin pituuspiiri Pohjoista leveyttä A 0,70 gr 53,40 gr 2°58′00″ 48°03′36″ B 0,90 gr 53,40 gr 3°08′48″ 48°03′36″ C 0,90 gr 53,50 gr 3°08′48″ 48°09′00″ D 1,00 gr 53,50 gr 3°14′12″ 48°09′00″ E 1,00 gr 53,40 gr 3°14′12″ 48°03′36″ F 1,10 gr 53,40 gr 3°19′36″ 48°03′36″ G 1,10 gr 53,30 gr 3°19′36″ 47°58′12″ H 0,73 gr 53,30 gr 2°59′37″ 47°58′12″ I 0,73 gr 53,31 gr 2°59′37″ 47°58′44″ J 0,74 gr 53,31 gr 3°00′09″ 47°58′44″ K 0,74 gr 53,32 gr 3°00′09″ 47°59′17″ L 0,78 gr 53,32 gr 3°02′19″ 47°59′17″ M 0,78 gr 53,36 gr 3°02′19″ 48°01′26″ N 0,70 gr 53,36 gr 2°58′00″ 48°01′26″

Näin määritetty pinta-ala on noin 309 km2, ja alue kuuluu Loiretin ja Yonne'n departementteihin.

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen 2006-648, sellaisena kuin se on muutettuna, 4 ja 5 §:ssä (Journal officiel de la République française, 3.6.2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään Ranskan 2. kesäkuuta 2006 etsimisluvista ja maanalaisista varastoista antamassa asetuksessa 2006-648, sellaisena kuin se on muutettuna (Journal officiel de la République française, 3.6.2006).

Kilpailevat hakemukset on toimitettava ekologian, energian ja kestävän kehityksen ministeriöön jäljempänä ilmoitettuun osoitteeseen. Päätökset alkuperäisestä ja kilpailevista hakemuksista tehdään kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 18. huhtikuuta 2017.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 §:ään ja 79.1 §:ään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen 2006-649, sellaisena kuin se on muutettuna (Journal officiel de la République française, 3.6.2006).

Lisätietoja on saatavissa ekologian, energian ja kestävän kehityksen ministeriöstä seuraavasta osoitteesta:

Direction générale de l’énergie et du climat – Direction de l’énergie, Bureau exploration et production des hydrocarbures Tour Séquoia 1 place Carpeaux 92800 Puteaux FRANCE P. +33 140819527

Yllämainittuihin säädösteksteihin voi tutustua Légifrance-verkkosivustolla osoitteessa http://www.legifrance.gouv.fr

(1) EYVL L 164, 30.6.1994, s. 3.